
Ministru kabineta rīkojums Nr. 846
Rīgā 2023. gada 5. decembrī (prot. Nr. 60 39. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 02.01.00 ''Profesionālās izglītības programmu īstenošana'' un Kultūras ministrijas budžeta programmu 20.00.00 ''Kultūrizglītība''
· 1. Atbalstīt apropriācijas pārdali 23 674 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžeta apakšprogrammu 02.01.00 "Profesionālās izglītības programmu īstenošana" un Kultūras ministrijas budžeta programmu 20.00.00 "Kultūrizglītība", lai valsts dibinātām izglītības iestādēm kompensētu izdevumus, kas saistīti ar izglītības ieguves iespēju nodrošināšanu Ukrainas civiliedzīvotājiem (patvēruma meklētājiem), apgūstot profesionālās vidējās izglītības programmas pēc pamatizglītības ieguves laikposmā no 2023. gada 1. janvāra līdz 2023. gada 30. jūnijam, tai skaitā:
· 1.1. 20 718 euro Izglītības un zinātnes ministrijai (15. resors "Izglītības un zinātnes ministrija");
· 1.2. 2 956 euro Kultūras ministrijai (22. resors "Kultūras ministrija").
· 2. Izglītības un zinātnes ministrijai un Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

	Ministru prezidente
	(paraksts*)
	E. Siliņa

	Izglītības un zinātnes ministre
	(paraksts**)
	A. Čakša


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

